CELEX: 32020D0737
Language: hu
Date: 2020-05-27 00:00:00
Title: A Bizottság (EU) 2020/737 végrehajtási határozata (2020. május 27.) a 2014/25/EU európai parlamenti és tanácsi irányelv 34. cikkének egyes postai szolgáltatások Dániában való nyújtásához kapcsolódó tevékenységekre vonatkozóan odaítélt szerződésekre való alkalmazhatóságáról (az értesítés a C(2020) 3335. számú dokumentummal történt) (Csak a dán nyelvű szöveg hiteles) (EGT-vonatkozású szöveg)

3.6.2020   
               
               
                  HU
               
               
                  Az Európai Unió Hivatalos Lapja
               
               
                  L 172/23
               
            
         A BIZOTTSÁG (EU) 2020/737 VÉGREHAJTÁSI HATÁROZATA
         (2020. május 27.)
         a 2014/25/EU európai parlamenti és tanácsi irányelv 34. cikkének egyes postai szolgáltatások Dániában való nyújtásához kapcsolódó tevékenységekre vonatkozóan odaítélt szerződésekre való alkalmazhatóságáról
         
            
               (az értesítés a C(2020) 3335. számú dokumentummal történt)
            
         
         (Csak a dán nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vízügyi, energiaipari, közlekedési és postai szolgáltatási ágazatban működő ajánlatkérők beszerzéseiről és a 2004/17/EK irányelv hatályon kívül helyezéséről szóló, 2014. február 26-i 2014/25/EU európai parlamenti és tanácsi irányelvre (1) és különösen annak 35. cikke (3) bekezdésére,
         a közbeszerzési tanácsadó bizottsággal folytatott konzultációt követően,
         mivel:
         1.   TÉNYÁLLÁS
         
         
                     (1)
                  
                  
                     2019. december 19-én kelt elektronikus levelében Dánia (a továbbiakban: kérelmező) a 2014/25/EU irányelv 35. cikkének (1) bekezdése alapján kérelmet (a továbbiakban: kérelem) nyújtott be a Bizottsághoz. A kérelem megfelel az (EU) 2016/1804 bizottsági végrehajtási határozat (2) 1. cikke (1) bekezdésének.
                  
               
                     (2)
                  
                  
                     A kérelem egyes dániai postai szolgáltatásokra vonatkozik. Az érintett szolgáltatásokat a kérelem az alábbiak szerint ismerteti:
                     
                                 a)
                              
                              
                                 belföldi fogyasztói (B2C) csomagkézbesítési szolgáltatások – a Dániában szállítási szerződéssel rendelkező vállalkozásoktól a fogyasztókig történő standard csomagkézbesítés (háztól házig vagy dániai átvételi pontra);
                              
                           
                                 b)
                              
                              
                                 nemzetközi fogyasztói (B2C) csomagkézbesítési szolgáltatások:
                                 
                                             —
                                          
                                          
                                             a Dániában szállítási szerződéssel rendelkező vállalkozásoktól a nem Dánia területén tartózkodó fogyasztókig történő standard csomagkézbesítés (háztól házig vagy csomagátvételi pontra),
                                          
                                       
                                             —
                                          
                                          
                                             a nemzetközi vállalkozásoktól a dániai fogyasztókig történő standard csomagkézbesítés (háztól házig vagy dániai átvételi pontra).
                                          
                                       
                           
               
                     (3)
                  
                  
                     Dánia nevében a kérelmet a Dán Verseny- és Fogyasztóvédelmi Hivatal nyújtotta be, amely a Dán Ipari, Vállalkozásügyi és Pénzügyi Minisztérium független gazdálkodó egysége. A kérelmet a PostNord (3) kezdeményezte, a dániai postai ágazat egyetlen aktív szereplője, amely a közbeszerzési szabályok hatálya alá tartozik.
                  
               
                     (4)
                  
                  
                     A kérelem tartalmazta a Dán Verseny- és Fogyasztóvédelmi Hivatal indokolt és megalapozott álláspontját. Az érintett tevékenységekkel kapcsolatban illetékes Dán Verseny- és Fogyasztóvédelmi Hivatal részletesen elemezte, hogy a 2014/25/EU irányelv 34. cikke (1) bekezdése milyen feltételek mellett alkalmazható az érintett tevékenységekre az említett irányelv 34. cikke (2) és (3) bekezdésének megfelelően. A Dán Verseny- és Fogyasztóvédelmi Hivatal álláspontja a belföldi és nemzetközi B2C standard csomagkézbesítési szolgáltatások dán piacán működő tényleges piaci szereplők és potenciális versenytársak körében végzett kérdőíves felmérésen alapul.
                  
               
                     (5)
                  
                  
                     A Bizottság 2020. február 3-án további információkat kért a kérelmezőtől. A kérelmező válaszát 2020. február 10-én kapta kézhez. 2020. március 16-án a kérelmező további információkat nyújtott be a nemzetközi B2C csomagkézbesítési szolgáltatások piacán megfigyelhető versenyhelyzetről.
                  
               
                     (6)
                  
                  
                     A 2014/25/EU irányelv IV. melléklete 1. pontja a) alpontjának megfelelően a 35. cikkben említett végrehajtási jogi aktusok elfogadására 90 munkanap áll rendelkezésre, ha a 34. cikk (3) bekezdésének első albekezdése alapján vélelmezhető az adott piacra történő szabad belépés. A 2014/25/EU irányelv IV. melléklete 1. pontja harmadik bekezdésének megfelelően a végrehajtási jogi aktusok elfogadására vonatkozó határidők a 35. cikk (1) bekezdése szerinti kérelem Bizottsághoz történő beérkezését követő első munkanapon kezdődnek, vagy ha a kérelemmel együtt benyújtott információk hiányosak, akkor az összes információ beérkezését követő első munkanapon. Az eredeti határidő így 2020. május 11-én lejárt (4). A Bizottság a kérelmezővel egyetértésben 2020. május 29-ig meghosszabbította ezt a határidőt.
                  
               2.   JOGI KERET
         
         
                     (7)
                  
                  
                     A 2014/25/EU irányelvet kell alkalmazni a postai szolgáltatásokhoz kapcsolódó tevékenységek folytatására vonatkozó szerződések odaítélésére, kivéve, ha a tevékenység az említett irányelv 34. cikke alapján mentességet élvez.
                  
               
                     (8)
                  
                  
                     A 2014/25/EU irányelv előírja, hogy az irányelv hatálya alá tartozó tevékenységek valamelyikének folytatására irányuló szerződések abban az esetben nem tartoznak az irányelv hatálya alá, ha abban a tagállamban, ahol a tevékenységet folytatják, az közvetlen módon ki van téve a versenynek olyan piacokon, amelyekre a belépés nem korlátozott. A versenynek való közvetlen kitettség értékelése objektív kritériumok alapján történik, amelyek magukban foglalhatják az érintett termékek vagy szolgáltatások jellemzőit, a kínálati vagy keresleti oldalon helyettesíthetőnek tekinthető alternatív termékek vagy szolgáltatások meglétét, az árakat, valamint a szóban forgó termékek vagy szolgáltatások esetében egynél több szállító vagy szolgáltató jelenlétét.
                  
               3.   ÉRTÉKELÉS
         
         3.1.   Korlátlan belépés a piacra
         
         
                     (9)
                  
                  
                     A piacra való belépés akkor minősül korlátlannak, ha az érintett tagállam végrehajtotta és alkalmazza az adott ágazatot vagy annak egy részét a piacnak megnyitó, megfelelő uniós jogszabályokat. E jogszabályokat a 2014/25/EU irányelv III. melléklete sorolja fel, amely a postai ágazatra vonatkozóan a 97/67/EK európai parlamenti és tanácsi irányelvre (5) hivatkozik.
                  
               
                     (10)
                  
                  
                     Amint azt a kérelmező is megerősítette (6), valamint a Bizottság rendelkezésére álló információk is jelzik, Dánia átültette (7) és alkalmazza a 97/67/EK irányelvet. Következésképpen az érintett piacra való belépés a 2014/25/EU irányelv 34. cikkének (3) bekezdése értelmében korlátlan.
                  
               3.2.   A versenynek való közvetlen kitettség
         
         
                     (11)
                  
                  
                     A versenynek való közvetlen kitettséget több mutató alapján kell értékelni, amelyek közül önmagában egyik sem döntő. Az e határozat által érintett piacokra vonatkozóan az egyik mérlegelendő paraméter az adott piac meghatározó szereplőinek piaci részesedése. Mivel a kérelem által érintett egyes tevékenységekre vonatkozó feltételek eltérőek, a versenyhelyzet vizsgálata során figyelembe kell venni az érintett piacokon fennálló különböző helyzeteket.
                  
               
                     (12)
                  
                  
                     Ez a határozat nem érinti a versenyszabályok és az uniós jog más területeinek alkalmazását. Így különösen a versenynek való közvetlen kitettségnek a 2014/25/EU irányelv 34. cikke szerinti értékelésénél használt kritériumok és módszerek nem szükségképpen azonosak azokkal, amelyeket az Európai Unió működéséről szóló szerződés 101. vagy 102. cikke, illetve a 139/2004/EK tanácsi rendelet (8) alapján végzett értékeléskor kell alkalmazni, ahogy azt a Törvényszék megerősítette (9).
                  
               
                     (13)
                  
                  
                     E határozat célja annak megállapítása, hogy a kérelemmel érintett tevékenységek ki vannak-e téve olyan mértékű versenynek (olyan piacokon, amelyekre a belépés a 2014/25/EU irányelv 34. cikke értelmében nem korlátozott), amely biztosítja, hogy a kérelemmel érintett tevékenységek folytatására irányuló beszerzés a 2014/25/EU irányelvben meghatározott részletes beszerzési szabályok jelentette fegyelem hiányában is átlátható, megkülönböztetéstől mentes módon történik, olyan kritériumok alapján, amelyek lehetővé teszik a beszerzők számára az általánosságban gazdaságilag legelőnyösebb megoldás azonosítását.
                  
               
                     (14)
                  
                  
                     Ezzel összefüggésben fontos megemlíteni, hogy az érintett piacokon nem minden piaci szereplő tartozik a közbeszerzési szabályok hatálya alá. Az e kérelem tárgyát képező piacokon csak a PostNord minősül a 2014/25/EU irányelv 4. cikkének (1) bekezdése szerinti ajánlatkérő szervnek, és így a közbeszerzési szabályok hatálya alá tartozik. Amikor a közbeszerzési szabályok hatálya alá nem tartozó cégek tevékenykednek ezeken a piacokon, normál esetben versenykényszert gyakorolhatnak az e szabályok hatálya alá tartozó piaci szereplőkre.
                  
               3.3.   Az érintett termékpiac meghatározása
         
         
                     (15)
                  
                  
                     A Bizottság korábbi határozataiban (10) megállapította, hogy a csomagkézbesítési szolgáltatások piaca gyorspostai és standard (a továbbiakban: késleltetett) csomagkézbesítési szolgáltatásokra bontható. Ez a felosztás figyelembe veszi, hogy a gyorspostai szolgáltatások gyorsabbak és megbízhatóbbak, mint a standard szolgáltatások, mindegyik említett szolgáltatás különböző infrastruktúrát igényel, továbbá a gyorspostai szolgáltatások egyéb, hozzáadott értéket jelentő kiegészítő szolgáltatási jellemzőket (például csomagkövetési szolgáltatásokat) is magukban foglalnak, és általában drágábbak.
                  
               
                     (16)
                  
                  
                     A Bizottság egy korábbi határozatában (11) különbséget tett a belföldi és nemzetközi csomagkézbesítési szolgáltatások között is. A Bizottság megállapította, hogy a belföldi csomagkézbesítési szolgáltatásokat nemzeti forgalmazási hálózatokat működtető társaságok nyújtják, míg a nemzetközi csomagkézbesítés a külföldre szállítandó és kézbesítendő csomagküldemények összegyűjtését jelenti, és a célországokban a hálózatokhoz hozzáféréssel rendelkező társaságok végzik.
                  
               
                     (17)
                  
                  
                     A Bizottság a korábbi határozataiban megállapította, hogy a standard fogyasztói csomagkézbesítési szolgáltatások (C2X, vagyis C2C és C2B) és a standard vállalati csomagkézbesítési szolgáltatások (B2X, vagyis B2B és B2C) két külön termékpiacot jelentenek. A fogyasztói (C2X) és a vállalati (B2X) szolgáltatásnyújtás eltérő infrastruktúrát igényel (és mindenekelőtt a magánfogyasztók számára elérhető postahivatalok hálózatát) (12).
                  
               
                     (18)
                  
                  
                     A Bizottság a korábbi határozataiban emellett megállapította, hogy a B2B és a B2C kézbesítés nem helyettesíthető egymással. A kínálat szempontjából a B2C kézbesítés sűrűbb hálózatot igényel a magáncímzettek elérése érdekében, ezzel szemben az üzleti címzettek gyakran sűrű csoportokban helyezkednek el. Következésképpen az üzleti címzettek között rövidebb a távolság, mint a fogyasztók között. A hálózati lefedettség és a költségek tekintetében a következmények rendkívül jelentősek lehetnek, így különbséget kell tenni a B2B és B2C csomagkézbesítési piacok között (13).
                  
               
                     (19)
                  
                  
                     A kérelmező termékpiac-meghatározása összhangban van a Bizottság korábbi gyakorlatával.
                  
               
                     (20)
                  
                  
                     A 15 preambulumbekezdések 19 alapján az e határozat szerinti értékelés céljából és a versenyjog sérelme nélkül úgy tekinthető, hogy az érintett termékpiac:
                     
                                 a)
                              
                              
                                 a belföldi B2C standard csomagkézbesítési szolgáltatások piaca;
                              
                           
                                 b)
                              
                              
                                 a nemzetközi B2C standard csomagkézbesítési szolgáltatások piaca.
                              
                           
               3.4.   Az érintett földrajzi piac meghatározása
         
         
                     (21)
                  
                  
                     A Bizottság a korábbi gyakorlatában (14) arra az álláspontra helyezkedett, hogy a B2C csomagkézbesítési szolgáltatások piaca függetlenül a belföldi és a nemzetközi csomagkézbesítési szolgáltatások közötti különbségtől, nemzeti hatókörű. A kérelmező álláspontja összhangban van a Bizottság gyakorlatával.
                  
               
                     (22)
                  
                  
                     mivel a kérelemben nem tüntették fel, hogy a földrajzi piac kiterjedése eltérő volna, az e határozat szerinti értékelés céljából és a versenyjog sérelme nélkül a Bizottság úgy ítéli meg, hogy a belföldi és nemzetközi B2C csomagkézbesítési szolgáltatások piaca földrajzi szempontból Dánia területére terjed ki.
                  
               3.5.   Piacelemzés – belföldi B2C csomagkézbesítési szolgáltatások
         
         
                     (23)
                  
                  
                     A Bizottság megjegyzi, hogy a tagállamok többségéhez hasonlóan az elmúlt években – főként az e-kereskedelem hatására – a dán piacon is jelentősen nőtt a csomagok mennyisége. A rendelkezésre álló információk alapján 2016–2018 között a PostNord piaci részesedése […] (15) csökkent, az értékét tekintve […] %-ról […] %-ra (16), a mennyiségét tekintve pedig […] %-ról […] %-ra (17).
                  
               
                     (24)
                  
                  
                     A PostNord piaci részesedése a vizsgált időszakban csökkent, ugyanakkor a […] versenytársak piaci részesedése nőtt […]. 2016–2018 között a […] versenytárs piaci részesedése […] nőtt, az értékét tekintve […] %-ról […] %-ra, a mennyiséget tekintve pedig […] %-ról […] %-ra (18). Hasonlóképpen, ugyanebben az időszakban […] piaci részesedése az értékét tekintve […] %-ról […] %-ra, a mennyiséget tekintve pedig […] %-ról […] %-ra nőtt (19). […]. Ennek alapján úgy tekinthető, hogy […] jelentős versenykényszert tudna gyakorolni a PostNordra. Ebben az összefüggésben fontos megállapítani, hogy […] piaci részesedése is […] nőtt viszonylag rövid idő alatt, ami arra utal, hogy […] jelentős versenykényszert gyakorol a PostNordra.
                  
               
                     (25)
                  
                  
                     A Bizottság továbbá megállapítja, hogy az utóbbi öt évben új gazdasági szereplők léptek piacra: a DAO365 és a Burd Delivery (20), illetve […] az utóbbi három évben.
                  
               
                     (26)
                  
                  
                     E határozat alkalmazásában és a versenyjog sérelme nélkül úgy kell tekinteni, hogy a 23, 24 és 25 preambulumbekezdésben bemutatott tényezők e tevékenység versenynek való kitettségét jelzik Dániában. Következésképpen, mivel a 2014/25/EU irányelv 34. cikkében foglalt feltételek teljesülnek, meg kell állapítani, hogy a 2014/25/EU irányelv nem alkalmazandó az említett tevékenység Dániában történő folytatását lehetővé tevő szerződésekre.
                  
               3.6.   Piacelemzés – nemzetközi B2C csomagkézbesítési szolgáltatások
         
         
                     (27)
                  
                  
                     A Bizottság megállapítja, hogy a belföldi B2C csomagkézbesítési piachoz hasonlóan a nemzetközi B2C csomagkézbesítési piacon is jelentős növekedés történt az elmúlt években. Ugyanakkor a belföldi B2C csomagkézbesítési piacon megfigyelt versenyhelyzettel ellentétben a PostNord piaci részesedése a nemzetközi B2C csomagkézbesítési piacon az elmúlt három évben viszonylag állandó maradt az értékét (21) (2016-ban […] %, 2017-ben […] % és 2018-ban […] %) és mennyiségét (22) (2016-ban […] %, 2017-ben […] % és 2018-ban […] %) tekintve is (23).
                  
               
                     (28)
                  
                  
                     Ezzel párhuzamosan az összesített piaci részesedés az értéket tekintve […], a mennyiséget tekintve pedig […]. Ezeken a szinteken nem állapítható meg sem az, hogy ezek a versenytársak jelentős versenykényszert tudnának gyakorolni a PostNordra, sem az, hogy a piaci helyzet hamarosan megváltozhat, tekintve a PostNord viszonylag stabil piaci részesedését a vizsgált időszakban.
                  
               
                     (29)
                  
                  
                     A kérelmező azzal érvel, hogy a nemzetközi B2C csomagkézbesítési szolgáltatások jelentős része […]. A kérelem (24) szerint úgy tűnik, hogy […].
                  
               
                     (30)
                  
                  
                     Ugyanakkor a PostNord piaci részesedése a mennyiséget tekintve még […] óvatos becslés szerint is továbbra is […]. Mivel […], nem valószínű, hogy a közeljövőben megváltozik a versenyhelyzet.
                  
               
                     (31)
                  
                  
                     A kérelmező jelzi (25), hogy […]. Emellett azt sugallja, hogy az e-kereskedelem növekvő dániai és európai piacára való tekintettel várhatóan nőni fog a nemzetközi B2C csomagkézbesítés iránti kereslet. Végezetül, a kérelmező 2020. március 16-án arról tájékoztatta a Bizottságot, hogy a PostNord további szolgáltatókat azonosított a nemzetközi B2C csomagkézbesítési szolgáltatások piacán.
                  
               
                     (32)
                  
                  
                     Ugyanakkor a kérelmező egyértelművé tette, hogy a PostNord információi alapján ezek közül néhány szolgáltató (a Prime Cargo, a Blue Water, a Scan Logistics, a GTX Logistics és a Link Logistics) nem nyújt közvetlen csomagkézbesítési szolgáltatást, hanem logisztikai megoldásokat kínál, köztük a csomagelosztók, például a PostNord szolgáltatásait. Emellett úgy tűnik, hogy néhány más szolgáltató (a United Broker, a Shipmondo és a pakke.dk) „konszolidációs szolgáltatásokat” kínál, vagyis informatikai megoldásokat és platformokat. A kérelmező azt is tudomásul vette, hogy a dán piac a méretét tekintve korlátozott, ami limitálhatja a csomagkézbesítési szolgáltatók számát.
                  
               
                     (33)
                  
                  
                     A Bizottság megállapítja, hogy 2019-ben egy új versenytárs, a DAO 365 lépett a nemzetközi B2C csomagkézbesítési piacra, de piaci teljesítményével kapcsolatban nem állnak rendelkezésre információk. A vállalatok, például a fenti 32 preambulumbekezdésben említett vállalatok bizonyos mértékű versenykényszert gyakorolhatnak a PostNordra még akkor is, ha ők maguk nem kínálnak nemzetközi B2C csomagkézbesítési szolgáltatásokat, ugyanakkor a kérelmező által benyújtott információk alapján nem vonható le az a következtetés, hogy valóban ez a helyzet. Az ilyen potenciális versenykényszer mértéke különösen bizonytalan, mert ahogy azt a fenti 27 preambulumbekezdés mutatja, a PostNord piaci részesedése a vizsgált időszakban a mennyiségét és értékét tekintve is állandó.
                  
               
                     (34)
                  
                  
                     A (27)–(33) preambulumbekezdésben megvizsgált tényezők alapján nem állapítható meg, hogy a nemzetközi B2C csomagkézbesítési szolgáltatások közvetlen versenynek vannak kitéve Dániában. Következésképpen a 2014/25/EU irányelv tovább alkalmazandó azokra a szerződésekre, amelyek lehetővé teszik e tevékenységek Dániában történő folytatását.
                  
               4.   KÖVETKEZTETÉS
         
         
                     (35)
                  
                  
                     E határozat alapját a 2019. december és 2020. március közötti időszakban fennálló jogi és ténybeli helyzet képezi, ahogyan az a kérelmező által benyújtott, valamint a nyilvánosan hozzáférhető információkból kiderül (26). Amennyiben a jogi vagy ténybeli helyzetben beálló jelentős változások miatt a 2014/25/EU irányelv 34. cikkének alkalmazhatóságára vonatkozó feltételek már nem teljesülnek, e határozat felülvizsgálható.
                  
               
                     (36)
                  
                  
                     Mivel a nemzetközi B2C csomagkézbesítési szolgáltatásokhoz kapcsolódó szolgáltatások továbbra is a 2014/25/EU irányelv hatálya alá tartoznak, emlékeztetni kell arra, hogy a több tevékenységre kiterjedő közbeszerzési szerződéseket a szóban forgó irányelv 6. cikkének megfelelően kell kezelni. Ez azt jelenti, hogy ha az ajánlatkérő olyan, ún. vegyes beszerzést hajt végre, amely egyaránt szolgál a 2014/25/EU irányelv alkalmazása alól mentesített, valamint az az alól nem mentesített tevékenységek finanszírozására, azokat a tevékenységeket kell figyelembe venni, amelyek a szerződés elsődleges célját képezik. Azon vegyes beszerzések esetében, ahol az elsődleges cél a nem mentesített tevékenységek támogatása, a 2014/25/EU irányelv rendelkezései alkalmazandók. Ha lehetetlen objektíven megállapítani, hogy mely tevékenységre irányul elsősorban a szerződés, a szerződést a 2014/25/EU irányelv 6. cikkének (3) bekezdésében lefektetett szabályokkal összhangban kell odaítélni,
                  
               ELFOGADTA EZT A HATÁROZATOT:
         
            1. cikk
            A 2014/25/EU irányelvet nem kell alkalmazni az ajánlatkérő szervek által a belföldi B2C standard csomagkézbesítési szolgáltatások Dániában való nyújtásához kapcsolódó tevékenységekre vonatkozóan odaítélt szerződésekre.
         
         
            2. cikk
            Továbbra is a 2014/25/EU irányelvet kell alkalmazni az ajánlatkérő szervek által a nemzetközi B2C standard csomagkézbesítési szolgáltatások Dániában való nyújtásához kapcsolódó tevékenységekre vonatkozóan odaítélt szerződésekre.
         
         
            3. cikk
            Ennek a határozatnak a Dán Királyság a címzettje.
         
         
            Kelt Brüsszelben, 2020. május 27-én.
            
               
                  a Bizottság részéről
               
               Thierry BRETON
               
                  a Bizottság tagja
               
            
         
         
            (1)  HL L 94., 2014.3.28., 243. o.
         
         
            (2)  A Bizottság (EU) 2016/1804 végrehajtási határozata (2016. október 10.) a vízügyi, energiaipari, közlekedési és postai szolgáltatási ágazatban működő ajánlatkérők beszerzéseiről szóló 2014/25/EU európai parlamenti és tanácsi irányelv 34. és 35. cikke alkalmazásának részletes szabályairól (HL L 275., 2016.10.12., 39. o.).
         
            (3)  PostNord AB a neve annak a holdingtársaságnak, amelyik a Posten AB és a Post Danmark vállalat összevonásával, 2009. június 24-én jött létre. A Post Danmark a Dániában létrehozott és ott tevékenykedő PostNord leányvállalata.
         
            (4)  HL C 64., 2020.2.27., 55. o.
         
         
            (5)  Az Európai Parlament és a Tanács 97/67/EK irányelve (1997. december 15.) a közösségi postai szolgáltatások belső piacának fejlesztésére és a szolgáltatás minőségének javítására vonatkozó közös szabályokról (HL L 15., 1998.1.21., 14. o.).
         
            (6)  Lásd a kérelem 4.1. szakaszát és a kérelem 1. függelékét.
         
            (7)  Nemzeti átültető jogszabály: Postatörvény (Lovbekendtgoreste 2017-08-30, nr. 1040 Postlov).
         
            (8)  A Tanács 139/2004/EK rendelete (2004. január 20.) a vállalkozások közötti összefonódások ellenőrzéséről (az EK összefonódás-ellenőrzési rendelete) (HL L 24., 2004.1.29., 1. o.).
         
            (9)  A T-463/14 sz., Österreichische Post AG kontra Bizottság ügyben 2016. április 27-én hozott ítélet, EU:T:2016:243, 28. pont.
         
            (10)  A Bizottság 2013/154/EU végrehajtási határozata (2013. március 22.) bizonyos magyarországi postai ágazati szolgáltatásoknak a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló 2004/17/EK európai parlamenti és tanácsi irányelv alkalmazása alóli mentesítéséről (HL L 86., 2013.3.26., 22. o.); az M.5152. sz., Posten AB/Post Danmark A/S. ügyben 2009. április 21-én hozott ítélet; az M.6570. sz., UPS/TNT Express ügyben 2013. január 30-án hozott ítélet és az M.7630. sz., FedEx/TNT Express ügyben 2016. január 8-án hozott ítélet.
         
            (11)  Lásd az M.5152. sz., Posten AB/Post Danmark A/S ügyben 2009. április 21-én hozott ítélet 54–57. pontját, az M 6570. sz., UPS/TNT ügyben 2013. január 30-án hozott ítélet 165–182. pontját és az M.7630. sz., FedEx/TNT ügyben 2016. január 8-án hozott ítélet 81–89. pontját. Lásd még a bizonyos svédországi postai ágazati szolgáltatásoknak a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló 2004/17/EK európai parlamenti és tanácsi irányelv alkalmazása alóli mentesítéséről szóló, 2008. december 19-i 2009/46/EK bizottsági végrehajtási határozatot (HL L 19., 2009.1.23., 50. o.), valamint a bizonyos magyarországi postai ágazati szolgáltatásoknak a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló 2004/17/EK európai parlamenti és tanácsi irányelv alkalmazása alóli mentesítéséről szóló, 2013. március 22-i 2013/154/EU bizottsági végrehajtási határozatot (HL L 86., 2013.3.26., 22. o.).
         
            (12)  Lásd a COMP/M.5152 sz., Posten AB/Post Danmark A/S ügyben 2009. április 21-én hozott ítélet 60. pontját; az AT.35.141. sz., Deutsche Post AG ügyben hozott ítélet 29. pontját; a bizonyos finnországi – az Åland-szigetek kivételével – postai ágazati szolgáltatásoknak a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló 2004/17/EK európai parlamenti és tanácsi irányelv alkalmazása alóli mentesítéséről szóló, 2007. augusztus 6-i 2007/564/EK bizottsági határozatot (HL L 215., 2007.8.18., 21. o.); a 2009/46/EK határozatot, valamint a bizonyos ausztriai postai ágazati szolgáltatásoknak a 2004/17/EK európai parlamenti és tanácsi irányelv alkalmazása alóli mentesítéséről szóló, 2010. március 3-i 2010/142/EK bizottsági határozatot (HL L 56., 2010.3.6., 8. o.).
         
            (13)  Lásd a COMP/M.5152. sz., Posten AB/Post Danmark A/S ügyben 2009. április 21-én hozott ítélet 61. és 62. pontját.
         
            (14)  A COMP/M.5152. sz., Posten AB/Post Danmark A/S ügyben 2009. április 21-én hozott ítélet 64–74. pontja.
         
            (15)  […] – bizalmas információ
         
            (16)  Lásd a kérelem 11. oldalán az 5. táblázatot.
         
            (17)  Lásd a kérelem 11. oldalán a 6. táblázatot.
         
            (18)  Lásd a kérelem 11. oldalán az 5. és 6. táblázatot.
         
            (19)  Lásd a kérelem 11. oldalán az 5. és 6. táblázatot.
         
            (20)  Lásd a kérelem 16. oldalán az 5.3.1. szakaszt.
         
            (21)  Lásd a kérelem 12. oldalán a 7. táblázatot.
         
            (22)  Lásd a kérelem 12. oldalán a 8. táblázatot.
         
            (23)  Lásd a kérelem 21. oldalán az első grafikont.
         
            (24)  Lásd a kérelem 13. oldalán a 2. és 3. bekezdést.
         
            (25)  Lásd a kérelmező 2020. február 10-i válaszát a Bizottság 2020. február 3-i információkérésére, 2. o.
         
            (26)  Lásd a WIK Consult által 2019 februárjában az Európai Bizottság Belső Piaci, Ipar-, Vállalkozás- és Kkv-politikai Főigazgatósága részére készített A határon átnyúló, csomagkézbesítéssel történő e-kereskedelem alakulása című tanulmányt; a PostNord 2018. évi Éves és fenntarthatósági jelentését; a Copenhagen Economics által 2018 júliusában az Európai Bizottság Belső Piaci, Ipar-, Vállalkozás- és Kkv-politikai Főigazgatósága részére készített, Főbb fejlemények a postai ágazatban (2013–2016) című tanulmányt.